VENDIM

Nr. 482, datë 13.7.2022
PËR MIRATIMIN E MARRËVESHJES NDRYSHUESE, ME SHKËMBIM LETRASH, TË MARRËVESHJES SË FINANCIMIT NDËRMJET KËSHILLIT TË MINISTRAVE TË REPUBLIKËS SË SHQIPËRISË, PËRFAQËSUAR NGA MINISTRIA E FINANCAVE, DHE ARTIGIANCASSA S.P.A., PËR FINANCIMIN E PROGRAMIT TË NDIHMËS SË INTEGRUAR PËR ZHVILLIMIN E NDËRMARRJEVE TË VOGLA DHE TË MESME SHQIPTARE, RATIFIKUAR ME LIGJIN NR. 147/2013
Në mbështetje të nenit 100 të Kushtetutës dhe të neneve 12 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave

VENDOSI:

Miratimin e marrëveshjes ndryshuese, me shkëmbim letrash, të marrëveshjes së financimit ndërmjet Këshillit të Ministrave të Republikës së Shqipërisë, përfaqësuar nga Ministria e Financave, dhe Artigiancassa S.P.A., për financimin e programit të ndihmës së integruar për zhvillimin e ndërmarrjeve të vogla dhe të mesme shqiptare, ratifikuar me ligjin nr. 147/2013, sipas tekstit bashkëlidhur këtij vendimi.

Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR
Arben Ahmetaj
Shkëlqesisë së Saj, znj. Delina Ibrahimaj 

Ministre e Financave dhe Ekonomisë 

Qeveria e Republikës së Shqipërisë

Drejtoria e Përgjithshme e Borxhit Publik dhe Bashkërendimit të Ndihmës së Huaj

Drejtoria e Koordinimit dhe Ofrimit të Ndihmës së Huaj Sektori i Marrëveshjeve dhe Ofrimit të Ndihmës së Huaj 

Dëshmorët e Kombit nr. 3, Tiranë, Shqipëri
Për dijeni: Me postë elektronike të regjistruar

Ministrisë Italiane për Punët e Jashtme, Zyra V DGCS
Agjencisë Italiane për Bashkëpunim Zhvillimor 

Romë, 17.3.2022

Lënda: Marrëveshje Financiare F.ROT 11/006/00, me vlerë 15,000,000.00 euro ndërmjet Këshillit të Ministrave të Qeverisë së Republikës së Shqipërisë, të përfaqësuar nga Ministria e Ekonomisë dhe Financave dhe Artigiancassa S.P.A. (të zëvendësuar nga Cassa Depositi e Prestiti S.P.A.) – Program në favor të ndërmarrjeve të vogla dhe të mesme në Shqipëri
Duke iu referuar shkresës suaj me numër protokolli 421, datë 12.1.2022.
E nderuar Zonjë,

Duke iu referuar Marrëveshjes Financiare të lartpërmendur dhe në vijim të kërkesës suaj të datës 12.1.2022, ju informojmë se:

- periudha e disbursimit të kredisë së butë do të zgjatet deri në datën 31 dhjetor 2022, pa cenuar sekuestrimin e fondeve që pritet të disbursohen deri në dhënien e vendimit nga ana e gjykatësit;

- pas marrjes së raportit, siç parashikohet në nenin 9.6, nga Ministria juaj e nderuar që vërteton përdorimin e fondeve të disbursuara, duke filluar nga dita e sotme, do të adresojmë dhe do t’ju komunikojmë shtyrjen e periudhës së disbursimit për asistencë teknike deri në datën 31 tetor 2022.

Me respekt,

 (nënshkrimi)

Lisbi C. Valdez 

Cassa Depositi e Prestiti S.p.A.

Kreu i Fondit të Disponueshëm për Bashkëpunim Zhvillimor

Bashkëpunimi Ndërkombëtar: fondorotativocs@cdp.it
MINISTRIA E FINANCAVE DHE EKONOMISË E REPUBLIKËS SË SHQIPËRISË

Drejtoria e Huamarrjes, Divizioni i Marrëveshjeve Departamenti i Përgjithshëm i Borxhit Publik

Bulevardi “Dëshmorët e Kombit”
TIRANË, SHQIPËRI

k.a. z. Gavril Lasku – Drejtor

Për dijeni të:

MINISTRISË ITALIANE PËR PUNËT E JASHTME DHE ZYRËS V DGCS PËR BASHKËPUNIM NDËRKOMBËTAR

AGJENCISË ITALIANE PËR BASHKËPUNIM ZHVILLIMOR – ROMË

AGJENCISË ITALIANE PËR BASHKËPUNIM ZHVILLIMOR – TIRANË
Romë, 16.5.2022

Lënda: Marrëveshje Financiare me një vlerë prej 15,000,000.00 eurosh ndërmjet Artigiancassa S.p.A. dhe Këshillit të Ministrave të Republikës së Shqipërisë, të përfaqësuar nga Ministria e Financave dhe Ekonomisë F.ROT/AID 11/006/00

Të nderuar zotërinj,

Duke iu referuar shkresës suaj me nr. prot. 25, të datës 18.3.2022, nëpërmjet këtij dokumenti dëshirojmë t’ju informojmë se pas marrjes së raporteve të auditimit dhe rishikimit të përbashkët të kryer nga AICS-ja në Romë dhe CDP-ja, duke marrë parasysh ngjarjet e ndryshme që kanë ndikuar në përdorimin e fondeve të disbursuara, nuk ka asnjë kundërshtim për zgjatjen e afatit të përdorimit të fondeve tashmë të disbursuara deri në datën 31 mars 2023 për kuotën e kredisë koncesionare, që synon financimin e linjës së kredisë për NVM-të dhe asistencën teknike.

Në pritje të marrjes së raportit të përditësuar të auditimit: i. kur të përdoren në mënyrë të plotë fondet; ose ii. kur të skadojë afati i lartpërmendur.

Me respekt,


nënshkruar elektronikisht nga Lisbi Valdez

Datë 16.5.2022, 14:52:02

Lisbi C. Valdez 
Cassa Depositi e Prestiti S.p.A.

Fondi i Disponueshëm për Bashkëpunim Zhvillimor

